1999/302/EY: Komission päätös, tehty 30 päivänä huhtikuuta 1999, tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti tehdyn päätöksen 94/360/EY muuttamisesta [tiedoksiannettu numerolla K(1999) 1166] (ETA:n kannalta merkityksellinen teksti)



Virallinen lehti nro L 117 , 05/05/1999 s. 0058 - 0059



KOMISSION PÄÄTÖS, tehty 30 päivänä huhtikuuta 1999, tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti tehdyn päätöksen 94/360/EY muuttamisesta (tiedoksiannettu numerolla K(1999) 1166) (ETA:n kannalta merkityksellinen teksti) (1999/302/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 8 artiklan 3 kohdan, sekä katsoo, että (1) komission päätöksessä 1999/301/EY(3) säädetään Amerikan yhdysvalloista tuotavan tai sieltä peräisin olevan ihmisravinnoksi tarkoitetun tuoreen naudanlihan, muut eläimenosat mukaan lukien, tuonnin keskeyttämisestä 15 päivästä kesäkuuta 1999; tällä välin on tarpeen varmistaa, että Amerikan yhdysvalloista tuotavassa tuoreessa naudanlihassa, muut eläimenosat mukaan lukien, ei ole kasvuhormonien jäämiä, (2) direktiivin 90/675/ETY 8 artiklan mukaisesti eräistä kolmansista maista tuotavien tuotteiden fyysisten tarkastusten tiheyden harventamisesta säädetään komission päätöksen 94/360/EY(4) liitteessä; Amerikan yhdysvalloista tuodusta tuoreesta naudanlihasta, muut eläimenosat mukaan lukien, ei kuitenkaan biisoninlihasta, muut eläimenosat mukaan lukien on löydetty tiettyjä ksenobioottisia kasvuhormoneja sekä epätavallisen korkeita luonnonhormonijäämiä, ja tästä syystä tämän lihan yhdenmukaistettuja tarkastuksia on tarpeen tihentää, ja (3) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätökseen 94/360/EY 1 artiklan jälkeen artikla seuraavasti: " 1 a artikla 1. Sen estämättä, mitä 1 artiklassa säädetään, kussakin jäsenvaltiossa tehtävien fyysisten tarkastusten taso ja järjestelyt Amerikan yhdysvalloista tuotavan tai peräisin olevan tuoreen naudanlihan, muut eläimenosat mukaan lukien, ei kuitenkaan biisoninlihan, muut eläimenosat mukaan lukien, erien saapuessa niiden alueelle tai rajanylityspaikalle vahvistetaan seuraavasti: - fyysisten tarkastusten tiheys nostetaan 100 prosenttiin, - kustakin erästä otetaan kaksi virallista näytettä ja ne tutkitaan ksenobioottisten hormonien melengestroliasetaatin, trenbolonin ja zeranolin jäämien sekä luonnonhormonien 17-beeta-estradiolin, progesteronin ja testosteronin epätavallista korkeampien jäämien määrittämiseksi, - näytteitä käsitellään komission päätöksen 98/179/EY(5) liitteessä olevien 2.6, 2.7 ja 2.9 kohtien mukaisesti, - näytteet lähetetään johonkin tämän päätöksen liitteessä tarkoitetuista laboratorioista, joissa laboratoriokokeet tehdään. 2. Jos 1 kohdassa tarkoitettujen tutkimusten ja analyysien tulokset ovat hyväksyttäviä, jäsenvaltiot voivat sallia tällaisen tuoreen naudanlihan, muut eläimenosat mukaan lukien, pääsyn alueelleen ja lähetyksen toiseen jäsenvaltioon. 3. Kaikista tämän artiklan soveltamisesta johtuvista kuluista vastaavat lähettäjä, vastaanottaja tai heidän edustajansa." 2 artikla Edellä olevan 1 artiklan säännöksiä tarkastellaan uudelleen tilanteen kehittymisestä saatavien tietojen ja Amerikaan yhdysvaltojen toimivaltaisilta viranomaisilta saatavien takeiden perusteella. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä huhtikuuta 1999. Komission puolesta Karel VAN MIERT Komission jäsen (1) EYVL L 373, 31.12.1990, s. 1. (2) EYVL L 24, 30.1.1998, s. 31. (3) Ks. tämän virallisen lehden sivu 52. (4) EYVL L 158, 25.6.1994, s. 41. (5) EYVL L 65, 5.3.1998, s. 31. LIITE LABORATORIOIDEN LUETTELO 1. Rijksinstitut voor Volksgezondheid en Milieu EU Community Reference Laboratory , (Antonie van Leeuwenhoeklaan 9,) PO Box 1 , 3720 BA Bilthoven , Alankomaat Laboratorion johtaja ja yhteyshenkilö: Tohtori Rainer W. Stephany Puhelin: +31 30 274 26 13 Faksi: +31 30 274 44 03 Sähköposti: crl.aro@rivm.nl tai rainer.stephany@rivm.nl 2. Laboratoire des dosages hormonaux Laboratoire national de référence Ecole nationale véterinaire de Nantes , BP 50707 44307 NANTES CEDEX 3 (Ranska) Laboratorion johtaja ja yhteyshenkilö: Tohtori François André Puhelin: +33 240 68 77 66 Faksi: +33 240 68 78 78 Sähköposti: andre@vet-nantes.fr 3. Kaikki muut jäsenvaltioiden laboratoriot, jotka tekevät seulonta-analyysejä käyttäen isotooppilaimennusta ja onlinekaasukromatografiaa ja/tai kaasukromatografia-massaspektrometriaa standardin EN 45001 mukaisen laadunvarmistusjärjestelmän mukaisesti ja varmistavat analyysinsä massapektrometrialla standardin EN 45001 mukaisen laadunvarmistusmenetelmän mukaisesti.